b'\n_START_ARTICLE_\nSalaksenj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 7,9 hehtaaria ja se on 500 metri\xc3\xa4 pitk\xc3\xa4 ja 200 metri\xc3\xa4 leve\xc3\xa4. Se sijaitsee mets\xc3\xa4isen m\xc3\xa4en ja peltoaukean v\xc3\xa4liss\xc3\xa4. J\xc3\xa4rvell\xc3\xa4 ei ole kartan mukaan saaria ja sen rantaviivan pituus on 1,2 kilometri\xc3\xa4. Rannat ovat mets\xc3\xa4maata tai peltomaan suojavy\xc3\xb6hykett\xc3\xa4. Rantaan on rakennettu kaksi vapaa-ajan asuntoa. Niille johtaa tie kantatielt\xc3\xa4 58.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) L\xc3\xa4ngelm\xc3\xa4veden alueella (35.72), jonka L\xc3\xa4ngelm\xc3\xa4veden l\xc3\xa4hialueeseen (35.721) se kuuluu. J\xc3\xa4rven vedenpinnan korkeus on 106,2 metri\xc3\xa4 mpy. J\xc3\xa4rveen on johdettu kolme mets\xc3\xa4- tai pelto-ojaa. Sen laskuoja laskee V\xc3\xa4h\xc3\xa4j\xc3\xa4rven l\xc3\xa4pi L\xc3\xa4ngelm\xc3\xa4veden Pispalansel\xc3\xa4n Myllylahteen.\n_START_SECTION_\nHistoriaa\n_START_PARAGRAPH_\nSalaksenj\xc3\xa4rven ja V\xc3\xa4h\xc3\xa4j\xc3\xa4rven v\xc3\xa4linen alue on ollut suota, joka on raivattu peltomaaksi . Vuoden 1855\xe2\x88\x921856 Kalmbergin kartastossa sen nimi kirjoitettiin \xe2\x80\x9dSalaksij\xc3\xa4rvi\xe2\x80\x9d. J\xc3\xa4rven ymp\xc3\xa4rilt\xc3\xa4 oli raivattu niittyj\xc3\xa4, mutta peltomaat sijaitsivat muualla. Yht\xc3\xa4\xc3\xa4n taloa ei ollut j\xc3\xa4rven l\xc3\xa4hell\xc3\xa4. J\xc3\xa4rven laskujoen puoliv\xc3\xa4liss\xc3\xa4 sijainnut V\xc3\xa4h\xc3\xa4j\xc3\xa4rvi oli nykyist\xc3\xa4 suurempi ja laskuojan alajuoksulla sijaitsi kaksi vesimylly\xc3\xa4. Toinen myllyist\xc3\xa4 oli tien alapuolella. Vuoden 1954 peruskartassa oli j\xc3\xa4rven koillispuoliskon rannat peltoaukean reunaa, mutta vastarannat olivat mets\xc3\xa4maata. Toinen vapa-ajan asunnoista ilmaantui vuoden 1980 karttaan, jolloin my\xc3\xb6s etel\xc3\xa4inen peltopalsta oli metsitetty.'